## El Consell aprova un conveni amb l’Ajuntament de València per a col·laborar en el manteniment dels centres docents de titularitat municipal

*** La Generalitat aporta 2.389.450 euros per a sufragar els gastos corrents dels CEIP Benimaclet, Fernando de los Ríos i Professor Santiago Grisolía**

El Consell ha aprovat un conveni de col·laboració entre la Conselleria d’Educació, Cultura, Universitats i Ocupació i l’Ajuntament de València per al manteniment amb fons públics de tres centres docents de titularitat municipal durant el curs 2024-25.

Es tracta del CEIP Benimaclet, que disposa de sis unitats d’Educació Infantil, dotze unitats d’Educació Primària i dos unitats de Suport a la Inclusió; el CEIP Fernando de los Ríos, que té tres unitats d’Educació Infantil, sis unitats d’Educació Primària i una unitat de Suport a la Inclusió; i, finalment, el CEIP Professor Santiago Grisolía, amb sis unitats d’Educació Infantil, dotze unitats d’Educació Primària i dos unitats de Suport a la Inclusió.

L’aportació de fons públics que farà la Generalitat per a sufragar els gastos corrents d’estos centres ascendix a 2.389.450 euros.

Segons s’arreplega en el conveni, l’Ajuntament, com a titular d’estos centres, i la Conselleria d’Educació, Cultura, Universitats i Ocupació col·laboraran en l’escolarització i el compliment de les normes d’admissió d’alumnat.

Així mateix, la provisió de vacants de professorat s’efectuarà pel procediment general establit per a l’accés del funcionariat de l’Ajuntament i es comunicarà a la Direcció Territorial de la Conselleria.

L’Ajuntament de València haurà d’impartir gratuïtament les ensenyances que són objecte del conveni i dur a terme les activitats complementàries i de servicis. Igualment, caldrà que tinguen en funcionament el nombre total d’unitats escolars que figuren en el conveni.

Fecha: 10/12/2024